ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Νοεμβρίου 1992 περί της προβλεπόμενης από το σχέδιο Shift βάσεως δεδομένων όσον αφορά τους κοινοτικούς όρους εισαγωγής (92/563/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 92/438/ΕΟΚ του Συμβουλίου της 13ης Ιουλίου 1992 για τη μηχανογράφηση των κτηνιατρικών διαδικασιών εισαγωγής (σχέδιο Shift), για την τροποποίηση των οδηγιών 90/675/ΕΟΚ, 91/496/ΕΟΚ και 91/628/ΕΟΚ, της απόφασης 90/424/ΕΟΚ και για την κατάργηση της απόφασης 88/192/ΕΟΚ (1), και ιδίως το άρθρο 12,

Εκτιμώντας:

ότι, προκειμένου να καταρτιστεί και να καταστεί δυνατή η αποτελεσματική χρησιμοποίηση της βάσης δεδομένων που αναφέρεται στο άρθρο 4 και στο παράρτημα ΙΙ σημείο 1 της απόφασης 92/438/ΕΟΚ, είναι σκόπιμο να διευκρινιστούν τα χαρακτηριστικά, το περιεχόμενο και ο ακριβής τρόπος καταρτισμού και χρησιμοποίησής της-

ότι το καθήκον της ανάπτυξης του συστήματος χρησιμοποίησης της βάσης κοινοτικών δεδομένων εναπόκειται στην Επιτροπή- ότι κατά την ανάπτυξη του εν λόγω συστήματος πρέπει να ληφθούν υπόψη τα λειτουργικά συστήματα των κρατών μελών-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Κατά την έννοια της παρούσας απόφασης, ως βάση κοινοτικών δεδομένων νοείται η βάση δεδομένων που καλύπτει τους κοινοτικούς όρους εισαγωγής ζωντανών ζώων και ζωικών προϊόντων προερχομένων από τρίτες χώρες.

2. Η βάση κοινοτικών δεδομένων πρέπει να γίνει συσχετική. Ο χρήστης πρέπει να είναι δυνατόν να διαθέτει άμεση και ευχερή πρόσβαση στις πληροφορίες που απαιτούνται για τη διενέργεια του ελέγχου.

Άρθρο 2

Η βάση κοινοτικών δεδομένων περιλαμβάνει τις πληροφορίες που αναφέρονται στο άρθρο 4 παράγραφος 1 της απόφασης 92/438/ΕΟΚ. Επιπλέον, η εν λόγω βάση περιλαμβάνει τους ειδικούς όρους εισαγωγής που ισχύουν για κράτος μέλος ή τμήμα κράτους μέλους και για ορισμένες εγκαταστάσεις.

Άρθρο 3

1. Η ανάπτυξη του συστήματος χρησιμοποίησης της βάσης κοινοτικών δεδομένων εναπόκειται στην Επιτροπή.

2. Η προβλεπόμενη στην παράγραφο 1 ανάπτυξη περιλαμβάνει:

- την επεξεργασία της δομής της βάσης κοινοτικών δεδομένων,

- τον προσδιορισμό και την υλοποίηση των τεχνικών λειτουργιών εφαρμογής των αναγκαίων για τη λειτουργία της.

Άρθρο 4

Η παρούσα απόφαση απευθύνεται στα κράτη μέλη. Βρυξέλλες, 19 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 243 της 25. 8. 1992, σ. 27.
ΑΠΟΦΑΣΗ ΤΗΣ ΕΠΙΤΡΟΠΗΣ

της 2ας Ιουνίου 1992

για τον καθορισμό του καθεστώτος της Ιρλανδίας όσον αφορά την ασθένεια του Newcastle

(92/339/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις διακοινοτικές συναλλαγές και τις εισαγωγές από τρίτες χώρες πουλερικών και αυγών για επώαση (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 12 παράγραφος 2,

Εκτιμώντας:

ότι καμία εστία μόλυνσης της ασθένειας του Newcastle δεν εντοπίστηκε και ότι ο εμβολιασμός των πουλερικών εναντίον αυτής της ασθένειας απαγορεύτηκε στην Ιρλανδία εδώ και περισσότερο από ένα έτος 7

ότι τα σμήνη πουλερικών εκτροφής στην Ιρλανδία αποτέλεσαν το αντικείμενο εξέτασης εντοπισμού της ασθένειας του Newcastle τουλάχιστον μία φορά ανά έτος 7 ότι τα εκτροφεία πουλερικών δεν περιλαμβάνουν πουλερικά τα οποία έχουν εμβολιαστεί κατά της ασθένειας του Newcastle 7

ότι, λαμβανομένης υπόψη της κατάστασης όσον αφορά την ασθένεια του Newcastle, κρίνεται σκόπιμο να καθοριστεί το καθεστώς που ισχύει στην Ιρλανδία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ιρλανδία πληροί τις προϋποθέσεις που καθορίζονται στο άρθρο 12 παράγραφος 2 της οδηγίας 90/539/ΕΟΚ.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 2 Ιουνίου 1992. Για την Επιτροπή

Ray MAC SHARRY

Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιανουαρίου 1992 για την αναγνώριση του Βελγίου ως κράτους μέλους επίσημα απαλλαγμένου από την πανώλη των χοίρων στο πλαίσιο του προγράμματος εξάλειψης της ασθένειας αυτής, και για την έκτη τροποποίηση της απόφασης 81/400/ΕΟΚ περί καθορισμού του καθεστώτος των κρατών μελών όσον αφορά την κλασική πανώλη των χοίρων με στόχο την εξάλειψή της (92/47/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την απόφαση 87/487/ΕΟΚ (2), και ιδίως το άρθρο 2 παράγραφος 2, το άρθρο 3 παράγραφος 2 και το άρθρο 7 παράγραφος 1,

Εκτιμώντας:

ότι με την απόφαση 88/529/ΕΟΚ (3), όπως τροποποιήθηκε από την απόφαση 91/413/ΕΟΚ (4), η Επιτροπή ενέκρινε το πρόγραμμα ταχείας εξαλείψεως της κλασικής πανώλης των χοίρων το οποίο υπέβαλε το Βέλγιο-

ότι το Βέλγιο πληροί αυτή τη στιγμή τα κριτήρια που ορίζει το άρθρο 7 παράγραφος 1 και το άρθρο 2 σημείο 2 της οδηγίας 80/1095/ΕΟΚ για να αναγνωριστεί ως κράτος μέλος επίσημα απαλλαγμένο από την πανώλη των χοίρων στο πλαίσιο του προγράμματος για την εξάλειψή της- ότι, πράγματι, δεν έχει διαπιστωθεί κρούσμα και ο εμβολιασμός κατά της πανώλης των χοίρων έχει σταματήσει περισσότερο από δώδεκα μήνες στο έδαφος του Βελγίου και δεν υπάρχουν χοίροι στις γεωργικές εκμεταλλεύσεις του Βελγίου που να έχουν εμβολιασθεί κατά της πανώλης των χοίρων τους τελευταίους δώδεκα μήνες-

ότι, εάν ληφθεί υπόψη αυτή η νέα κατάσταση, είναι απαραίτητο να τροποποιηθεί η απόφαση 81/400/ΕΟΚ της Επιτροπής της 15ης Μαΐου 1981 περί καθορισμού του καθεστώτος των κρατών μελών όσον αφορά την κλασική πανώλη των χοίρων για την εξάλειψή της (5), όπως τροποποιήθηκε τελευταία από την απόφαση 91/378/ΕΟΚ (6)-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Βέλγιο αναγνωρίζεται ως κράτος μέλος επίσημα απαλλαγμένο από την πανώλη των χοίρων, στο πλαίσιο της εξάλειψης της ασθένειας.

Άρθρο 2

Το άρθρο 1 της απόφασης 81/400/ΕΟΚ τροποποιείται ως εξής:

1. Στην παράγραφο 1 προστίθεται το "Βέλγιο" μετά τη "Δανία".

2. Στην παράγραφο 2 απαλείφεται το "Βέλγιο".

Άρθρο 3

Η παρούσα απόφαση απευθύνεται στα κράτη μέλη. Βρυξέλλες, 10 Ιανουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 325 της 1. 12. 1980, σ. 1. (2) ΕΕ αριθ. L 280 της 3. 10. 1987, σ. 24. (3) ΕΕ αριθ. L 291 της 25. 10. 1988, σ. 78. (4) ΕΕ αριθ. L 228 της 17. 8. 1991, σ. 74. (5) ΕΕ αριθ. L 152 της 11. 6. 1981, σ. 37. (6) ΕΕ αριθ. L 203 της 26. 7. 1991, σ. 113.
ΑΠΟΦΑΣΗΣ ΤΗΣ ΕΠΙΤΡΟΠΗΣ της 21ης Δεκεμβρίου 1992 σχετικά με τη σύναψη, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας και της Λιθουανίας για το εμπόριο και την εμπορική και οικονομική συνεργασία (92/604/Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,

Εκτιμώντας:

ότι η συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας και της Λιθουανίας για το εμπόριο και την εμπορική και οικονομική συνεργασία υπογράφηκε στις 11 Μαΐου 1992 7

ότι με απόφαση 92/603/ΕΟΚ, Ευρατόμ της 21ης Δεκεμβρίου 1992 το Συμβούλιο (1) ενέκρινε την εν λόγω συμφωνία με σκοπό τη σύναψή της από την Επιτροπή εξ ονόματος της Ευρωπαϊκής Κοινότητας Ατομικής Ενέργειας 7

ότι η εν λόγω συμφωνία θα πρέπει να συναφθεί εξ ονόματος της Ευρωπαϊκής Κοινότητας Ατομικής Ενέργειας,

ΑΠΟΦΑΣΙΖΕΙ:

Άρθρο 1

Συνάπτεται η συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας και της Λιθουανίας για το εμπόριο και την εμπορική και οικονομική συνεργασία.

Το κείμενο της συμφωνίας επισυνάπτεται στην παρούσα απόφαση (2).

Άρθρο 2

Ο Πρόεδρος της Επιτροπής θα προβεί στη γνωστοποίηση που προβλέπεται στο άρθρο 21 της συμφωνίας εξ ονόματος της Ευρωπαϊκής Κοινότητας Ατομικής Ενέργειας.

Βρυξέλλες, 21 Δεκεμβρίου 1992.

Για την Επιτροπή

Ο Πρόεδρος

Jacques DELORS

(1) Βλέπε σελίδα 19 της παρούσας Επίσημης Εφημερίδας.

(2) Βλέπε σελίδα 19 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Νοεμβρίου 1992 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των τελών αλιείας και της χρηματικής αντιπαροχής που προβλέπονται στη συμφωνία μεταξύ της Ευρωπαϊκής Κοινότητας και της κυβερνήσεως της Δημοκρατίας της Σενεγάλης, περί της αλιείας στα ανοικτά των ακτών της Σενεγάλης, για την περίοδο από 2 Οκτωβρίου 1992 έως 1 Οκτωβρίου 1994 (92/560/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Σενεγάλης περί της αλιείας στα ανοικτά των ακτών της Σενεγάλης (1), που υπεγράφη στις Βρυξέλλες στις 15 Ιουνίου 1979,

την πρόταση της Επιτροπής,

Εκτιμώντας:

ότι η Κοινότητα και η Δημοκρατία της Σενεγάλης προέβησαν σε διαπραγματεύσεις σύμφωνα με το άρθρο 17 δεύτερο εδάφιο της ανωτέρω συμφωνίας, για να καθορίσουν τις τροποποιήσεις ή συμπληρώσεις που πρέπει να επέλθουν στη συμφωνία στο τέλος της περιόδου εφαρμογής του πρωτοκόλλου που προσαρτάται σ'αυτή-

ότι, συνεπεία των εν λόγω διαπραγματεύσεων, μονογράφηκε την 1η Οκτωβρίου 1992, ένα νέο πρωτόκολλο-

ότι, με το πρωτόκολλο αυτό, οι αλιείς της Κοινότητας διατηρούν τις αλιευτικές τους δυνατότητες στα ύδατα που υπάγονται στην κυριαρχία ή τη δικαιοδοσία της Σενεγάλης-

ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοστεί το νέο πρωτόκολλο το συντομότερο δυνατόν- ότι, για το λόγο αυτό, τα δύο μέρη έχουν μονογράψει συμφωνία υπό μορφή ανταλλαγής επιστολών, με την οποία προβλέπεται η προσωρινή εφαρμογή του μονογραφέντος πρωτοκόλλου από την επομένη της ημερομηνίας κατά την οποία λήγει το ισχύον πρωτόκολλο- ότι είναι σκόπιμο να εγκριθεί η συμφωνία αυτή, με την επιφύλαξη οριστικής αποφάσεως βάσει του άρθρου 43 της συνθήκης,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τον καθορισμό των τελών αλιείας και της χρηματικής αντιπαροχής που προβλέπονται στη συμφωνία μεταξύ της Ευρωπαϊκής Κοινότητας και της κυβερνήσεως της Δημοκρατίας της Σενεγάλης, περί της αλιείας στα ανοικτά των ακτών της Σενεγάλης, για την περίοδο από 2 Οκτωβρίου 1992 έως 1 Οκτωβρίου 1994, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών, δεσμεύοντας την Κοινότητα. Βρυξέλλες, 27 Νοεμβρίου 1992. Για το Συμβούλιο

Ο Πρόεδρος

J. PATTEN

(1) ΕΕ αριθ. L 226 της 29. 8. 1980, σ. 17.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Νοεμβρίου 1992 για το διορισμό μέλους της Οικονομικής και Κοινωνικής Επιτροπής (92/541/ΕΟΚ, Ευρατόμ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 193 και 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση για ορισμένα κοινά όργανα των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),

Επειδή, μετά το θάνατο του κ. Vidal, που γνωστοποιήθηκε στο Συμβούλιο στις 30 Ιουνίου 1992, έχει κενωθεί μία θέση μέλους της επιτροπής αυτής,

Έχοντας υπόψη τις υποψηφιότητες που υποβλήθηκαν από την πορτογαλική κυβέρνηση στις 24 Σεπτεμβρίου 1992,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Η κυρία Maria Luisa Freire de Andrade Santiago διορίζεται μέλος της Οικονομικής και Κοινωνικής Επιτροπής, στη θέση του κ. Pedro Vidal και για την υπόλοιπη διάρκεια της θητείας του τελευταίου, δηλαδή μέχρι τις 20 Σεπτεμβρίου 1994. Βρυξέλλες, 18 Νοεμβρίου 1992. Για το Συμβούλιο

Ο Πρόεδρος

CHALKER OF WALLASEY

(1) ΕΕ αριθ. L 290 της 23. 10. 1990, σ. 13.
29.9.92 ΕπίσημηΕφημερίδατωνΕυρωπαϊκωνΚοινοτήτων Αριθ.L284/27
ΑΠΟΦΑΣΗ ΤΗΣΕΠΙΤΡΟΠΗΣ
της21ηςΣεπτεμβρίου1992
γιατηνέγκρισητουσχεδίουπουυπέβαλεηΙταλίαόσοναφοράτηνέγκρισητωνεπιχειρή­
σεωνγιατιςενδοκοινοτικές συναλλαγέςπουλερικώνκαιαυγώνγιαεπώαση
(Τοκείμενοστηνιταλικήγλώσσαείναιτομόνοαυθεντικό)
(92/480/EOK)
HΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας
τηνοδηγία90/539/EOKτουΣυμβουλίουτης15ηςΟκτω­
βρίου1990σχετικάμετουςόρουςυγειονομικούελέγχου
πουδιέπουντιςενδοκοινοτικές συναλλαγέςκαιτιςεισαγω­
γέςπουλερικώνκαιαυγώνγιαεπώασηαπότρίτεςχώρες('),
όπωςτροποποιήθηκε απότηνοδηγία91/496/EOK(2),και
ιδίωςτοάρθρο3παράγραφος 2,
Εκτιμώντας :
ότιηΙταλίαδιαβίβασεμέσωεπιστολήςμεημερομηνία11η
Ιουνίου1992ένασχέδιοστηνΕπιτροπή ·
ότιδιαπιστώθηκε μετάαπόέλεγχοότιτοσχέδιοπληροί
τουςόρουςτηςοδηγίας90/539/EÔK,καιιδίωςτοπαράρ­
τημαII·
ότιταμέτραπουπροβλέπονταιστηνπαρούσααπόφαση
είναισύμφωναμετηγνώμητηςΜόνιμηςΚτηνιατρικής
Επιτροπής,ΕΞΕΔΩΣΕΤΗΝΠΑΡΟΥΣΑΑΠΟΦΑΣΗ :
Άρθρο1
ΤοσχέδιοπουυπέβαλεηΙταλίαγιατηνέγκρισητωνεπιχει­
ρήσεωνγιατιςενδοκοινοτικές συναλλαγέςπουλερικώνκαι
αυγώνγιαεπώασηεγκρίνεταιμετηνπαρούσααπόφαση.
Άρθρο2
HΙταλία9αθέσεισεισχύαπότην1ηΣεπτεμβρίου1992τις
νομοθετικές,κανονιστικέςκαιδιοικητικέςδιατάξειςγιατην
εφαρμογήτουσχεδίουπουαναφέρεταιστοάρθρο1.
Άρθρο3
HπαρούσααπόφασηαπευθύνεταιστηνΙταλικήΔημο­
κρατία.
Βρυξέλλες,21Σεπτεμβρίου 1992.
ΓιατηνΕπιτροπή
RayMACSHARRY
ΜέλοςτηςΕπιτροπής
C)ΕΕαριθ.L303της31.10.1990.σ.6.
(2)ΕΕαριθ.L268της24.9.1991,σ.56.
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουνίου 1992 για την τροποποίηση της απόφασης 92/255/ΕΟΚ για την κατάρτιση καταλόγου των κέντρων συλλογής σπέρματος ορισμένων τρίτων χωρών τα οποία έχουν εγκριθεί για την εξαγωγή κατεψυγμένου σπέρματος βοοειδών στην Κοινότητα (92/357/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 88/407/ΕΟΚ του Συμβουλίου της 14ης Ιουνίου 1988 για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών (1), όπως τροποποιήθηκε τελευταία από την οδηγία 90/425/ΕΟΚ (2), και ιδίως το άρθρο 9,

Εκτιμώντας:

ότι η απόφαση 92/255/ΕΟΚ της Επιτροπής (3) καθορίζει τον πίνακα των εγκεκριμένων κέντρων συλλογής σπέρματος ορισμένων τρίτων χωρών-

ότι οι αρμόδιες κτηνιατρικές υπηρεσίες της Νέας Ζηλανδίας διαβίβασαν τροποποιημένο κατάλογο των κέντρων συλλογής σπέρματος τα οποία έχουν εγκριθεί επίσημα για την εξαγωγή σπέρματος βοοειδών στην Κοινότητα-

ότι έχουν πραγματοποιηθεί ή θα πραγματοποιηθούν επιτόπου επισκέψεις εκ μέρους της Κοινότητας για να διαπιστωθεί η ενιαία εφαρμογή της οδηγίας 88/407/ΕΟΚ, ιδίως όσον αφορά την κτηνιατρική επίβλεψη των συστημάτων παραγωγής σπέρματος, τις αρμοδιότητες των κτηνιατρικών υπηρεσιών και την επίβλεψη στην οποία υπόκεινται τα κέντρα συλλογής σπέρματος- ότι, επομένως, η Κοινότητα έχει πεισθεί ότι τα κέντρα που έχουν εγκριθεί πληρούν τους όρους της οδηγίας 88/407/ΕΟΚ και μπορούν, στην προκειμένη περίπτωση, να συμπεριληφθούν στον κατάλογο των κέντρων τα οποία έχουν εγκριθεί για την εξαγωγή σπέρματος βοοειδών στην Κοινότητα-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 92/255/ΕΟΚ (3) αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 23 Ιουνίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 194 της 22. 7. 1988, σ. 10. (2) ΕΕ αριθ. L 224 της 18. 8. 1990, σ. 29. (3) ΕΕ αριθ. L 128 της 14. 5. 1992, σ. 27.

ΠΑΡΑΡΤΗΜΑ

Κατάλογος των εγκαταστάσεων ορισμένων τρίτων χωρών που έχουν εγκριθεί για την εξαγωγή κατεψυγμένου σπέρματος βοοειδών στην Κοινότητα

Πολωνία

Zaktad "Intergen"

43-424 Drogomysl

Αριθμός εγγραφής: 1-AI-P1

Σουηδία

Svensk Avel Ornsro

532 00 Skara

Αριθμός εγγραφής: S.E.3.

Νέας Ζηλανδίας

New Zealand Dairy Board

Livestock Improvement Corporation Ltd

Newstead Artificial Breeding Centre

Morrinsville and Ruakura Roads

Private Bag 3016

Hamilton

New Zealand

Αριθμός αναφοράς: NZAB 1

Ambreed (NZ) Ltd

Hamilton-Cambridge

PO Box 176

Hamilton

Αριθμός αναφοράς: NZAB 2
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Μαΐου 1992 για την προσαρμογή των διορθωτικών συντελεστών που εφαρμόζονται από την 1η Αυγούστου 1991 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα (92/308/ΕΟΚ, Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3830/91 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΟΚ, Ευρατόμ, ΕΚΑΧ) αριθ. 572/92 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1991 στις καταβαλλόμενες αποδοχές στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες-

ότι πρέπει να προσαρμοστούν από 1ης Αυγούστου 1991 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται για ορισμένες τρίτες χώρες ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Αυγούστου 1991 οι διορθωτικοί συντελεστές που εφαρμόζονται στις αποδοχές των υπαλλήλων, που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα απόφαση. Βρυξέλλες, 21 Μαΐου 1992. Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 56 της 4. 3. 1968, σ. 1. (2) ΕΕ αριθ. L 361 της 31. 12. 1991, σ. 1. (3) ΕΕ αριθ. L 62 της 7. 3. 1992, σ. 3.

ΠΑΡΑΡΤΗΜΑ

Τόπος υπηρεσίας Διορθωτικοί συντελεστές που ισχύουν από 1ης Αυγούστου 1991 Αλγερία 86,4200000 Αντίλλες (Ολλανδικές) 92,5700000 Μπαχάμες 0,0000000 Μπελίζε 92,5700000 Μποτσουάνα 75,6100000 Βραζιλία 86,4200000 Βουλγαρία 20,3100000 Μπουρούντι 87,1300000 Κίνα 89,0400000 Κύπρος 94,8400000 Αίγυπτος 42,1600000 Γκάνα 95,7900000 Γουινέα 116,6100000 Γουιάνα 37,3500000 Ουγγαρία 55,5600000 Ινδία 46,8700000 Ινδονησία 86,9900000 Τζαμάικα 69,8400000 Ιορδανία 78,3700000 Λεσόθο 60,9300000 Μαδαγασκάρη 66,9700000 Μαλάουι 66,5200000 Μεξικό 64,4400000 Μοζαμβίκη 78,2000000 Ουγκάντα 56,0800000 Περού 92,6000000 Πολωνία 61,7700000 Σομαλία 44,7900000 Σουδάν 313,3300000 Συρία 166,3100000 Τανζανία 58,7200000 Ταϊλάνδη 77,4900000 Βενεζουέλα 47,6100000
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Μαΐου 1992 σχετικά με την έγκριση προγράμματος για την εξάλειψη της ενζωοτικής λεύκωσης των βοοειδών που υπέβαλε η Πορτογαλία και για τον καθορισμό τού επιπέδου της κοινοτικής χρηματοδοτικής συνεισφοράς (Το κείμενο στην πορτογαλική γλώσσα είναι το μόνο αυθεντικό) (92/305/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 3763/91 (2), και ιδίως το άρθρο 24,

Εκτιμώντας:

ότι, με επιστολή της 24ης Φεβρουαρίου 1992, η Πορτογαλία υπέβαλε σχέδιο τριετούς προγράμματος για την εξάλειψη της ενζωοτικής λεύκωσης των βοοειδών-

ότι μετά την εξέταση του προγράμματος διαπιστώθηκε ότι ανταποκρίνεται σε όλα τα κοινοτικά κριτήρια όσον αφορά την εξάλειψη της ασθένειας, σύμφωνα με την απόφαση 90/638/ΕΟΚ του Συμβουλίου της 27ης Νοεμβρίου 1990, για τη θέσπιση των κοινοτικών κριτηρίων για την εξάλειψη και τον έλεγχο ορισμένων ασθενειών των ζώων (3)-

ότι η κοινοτική χρηματοδοτική συνεισφορά χορηγείται υπό την προϋπόθεση ότι πληρούνται οι ανωτέρω όροι και ότι οι αρχές θα παράσχουν όλες τις απαραίτητες πληροφορίες, σύμφωνα με το άρθρο 24 παράγραφος 8 της απόφασης 90/424/ΕΟΚ- ότι το ποσοστό της κοινοτικής χρηματοδοτικής συμμετοχής πρέπει να καθορισθεί στο 50 % των δαπανών αποζημίωσης των κατόχων για τη σφαγή των ζώων λόγω ενζωοτικής λεύκωσης των βοοειδών-

ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εγκρίνεται για περίοδο τριών ετών το πρόγραμμα για την εξάλειψη της ενζωοτικής λεύκωσης των βοοειδών που υπέβαλε η Πορτογαλία.

Άρθρο 2

Η Πορτογαλία θέτει σε ισχύ μέχρι την 1η Μαΐου 1992 τους νόμους, κανονισμούς και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Το ποσοστό της χρηματοδοτικής συμμετοχής της Κοινότητας καθορίζεται στο 50 % των δαπανών για τη διενέργεια δοκιμασιών και των δαπανών που πραγματοποιεί η Πορτογαλία για την αποζημίωση των κατόχων για τη σφαγή βοοειδών λόγω της ενζωοτικής λεύκωσης των βοοειδών.

Άρθρο 4

Η χρηματοδοτική συνεισφορά της Κοινότητας θα χορηγηθεί μετά την υποβολή των δικαιολογητικών εγγράφων.

Άρθρο 5

Η παρούσα απόφαση απευθύνεται στη Δημοκρατία της Πορτογαλίας. Βρυξέλλες, 22 Μαΐου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 19. (2) ΕΕ αριθ. L 356 της 24. 12. 1991, σ. 1. (3) ΕΕ αριθ. L 347 της 12. 12. 1990, σ. 27.